Video e re mbi vajzat e rrëmbyera në Nigeri
Një video e re e publikuar të mërkurën tregon 15 vajza që mund të jenë nga grupi i 200 vajzave të rrëmbyera nga Boko Harm në vitin 2014
Dy vjet pasi militantët islamikë rrëmbyen më shumë se 200 vajza në Nigerinë veriore, një video e re që thuhet se tregon vajzat e zhdukura, e realizuar vetëm katër muaj më parë u ka dhënë prindërve të tyre shpresë se fëmijët e tyre janë ende gjallë. Deri tani, nuk ka patur pothuajse asnjë lajm mbi 219 vajzat e rrëmbyera nga militantët e grupit Boko Haram në vitin 2014 nga një shkollë në qytetin Çibok. Rrëmbimi i vajzave në atë kohë nxiti reagime të shumta globale, protesta në Nigeri dhe oferta për ndihmë për gjetjen tyre nga aleatët e vendit. Videoja që u shfaq të mërkurën dhe tregon 15 vajza dhe mund të jetë filmuar në dhjetor, shënon herën e parë që ato janë shfaqur që nga videoja propagandistike e grupit Boko Haram menjëherë pas rrëmbimit të tyre. "Po, ato janë vajzat tona," i tha Zërit të Amerikës Yana Galang. Vajza e saj, Rifkatu Dalamg është në mesin e të zhdukurve. Ajo tha se kishte parë videon, por vajza e saj nuk ishte në mesin e 15 vajzave të shfaqura në video. Në video shfaqen vajza që flasin në gjuhët Hausa dhe Kibaku, duke iu përgjigjur pyetjeve të një hetuesi të cilit i dëgjohet vetëm zëri. Ai pyet vajzat për emrat e tyre dhe për vendin ku ato janë rrëmbyer. Por Ministri nigerian i Informacionit dhe Kulturës Lai Muhamedi tha se ai ishte i kujdesshëm për vërtetësinë e videos, e cila për herë të parë u transmetua nga kanali televiziv CNN. Qeveria ka marrë shumë informacione të pavërteta rreth vendndodhjes së vajzave që nga rrëmbimi i tyre, duke përfshirë edhe një video të ngjashme korrikun e kaluar. Ndërsa një vajzë në video thotë se ato janë duke u filmuar më 25 dhjetor të vitit të kaluar, zoti Mohammed thotë se është e paqartë se kur është realizuar kjo video. tha ai, duke iu referuar vajzave të shfaqura në video. Videoja e re nuk është e vetmja shenjë e kohëve të fundit nga vajzat. Që nga janari, dy prindër të vajzave të zhdukura kanë marrë telefonata nga numrat celularë të vajzave të tyre të rrëmbyera, thotë Yakubu Nkeki, kryetar i Lëvizjes së Prindërve për Shpëtimin e Vajzave të Rrëmbyera të Çibokut. Telofonatat janë bërë nga burra të panjohur, të cilët u thanë prindërve se telefonat vinin nga gratë e tyre, thotë zoti Nkeki. Por në Chibok, disa të afërm kanë dyshime rreth zhvillimeve të fundit. Dy vitet e fundit kanë qenë të mbushura me thashetheme se vajzat ishin parë diku në verilindje të Nigerisë, ose në një nga vendet fqinje, thotë Philip Yama, vëllai i Margaret Yama-s, e cila ishte në grupin e vajzave të rrëmbyera. thotë Philip Yama, i cili nuk e ka parë videon e fundit. Një raport i organizatës Human Rights Watch i publikuar këtë javë, thotë se Boko Haram ka shkatërruar më shumë se 2000 shkolla, ka vrarë 611 mësues dhe u ka mohuar shkollimin më shumë se një milion fëmijëve që nga viti 2009. Në vitet e fundit, grupi ka filluar të mbështetet tek fëmijët për të mbushur radhët e sulmuesve të tij vetëvrasës. Një raport i Fondit të OKB-së për Fëmijët i publikuar këtë javë thotë se 44 fëmijë janë përfshirë në sulmet vetëvrasëse të vitit të kaluar, nga vetëm katër në vitin 2014. Qyteti Çibok ka qenë objekt i këtyre sulmeve. Një sulm vetëvrasës i trefishtë në këtë qytet shkaktoi vrasjen e të paktën 10 personave në muajin janar.